(หลังจากการเข้ายึดครองของนาซีถึงสี่ปีเต็ม)
(ในที่สุดกองทหารสัมพันธมิตร ก็มาปลดปล่อยปารีส)
(การมาถึงของนายพลเดอ โกล)
(ชาวฝรั่งเศสผู้สมรู้ร่วมคิดกับนาซีถูกจับ)
(กองกําลังแอฟแอฟอี)
(แชมเปญไม่อั้น)
(เริ่มฉลองกันได้)
(29 สิงหาคม 1944)
ขอดื่ม
แด่ปารีส!
กลับมาเป็นอิสระอีกครั้ง
ขอให้นครของเราไม่ต้องพบความเศร้าหมอง ไม่ต้องเป็นที่พักของศัตรู...
และไม่ต้องได้ยินคําเยอรมันอีกแม้แต่คําเดียว
- เธอจ๋า - เริ่มก่อนไม่รอกันเลย
(อาร์เลตตี้ - นักแสดงหญิงชื่อดังที่สุดของฝรั่งเศส)
รู้อยู่แล้วว่าเปิดแชมเปญเมื่อไหร่เธอมาแน่ แล้วก็มาจริงด้วย!
เธอสวยสุดใจเลยจ้ะ ผมทรงใหม่ ชอบมากเลย
ผู้กํากับสั่งให้ไว้ยาว
เหมาะกับบทที่ได้ที่สุด
อยากแนะนําให้รู้จักอังเดร หลานชายฉัน
อังเดร
โอ้โฮ มาดมัวแซล
โคโค่เล่าแล้วว่าคุณเอาชีวิตรอดมาจาก ความโหดร้ายของคุกเยอรมันได้ยังไง
คุณเป็นวีรบุรุษแท้ๆ
ดูสิ หน้าแดงเลย
ส่วนนี่ก็เพื่อนคนเก่งจากสมัยเรียนเคมบริดจ์ ออสการ์ เดวีส์
คุณแม่ผมอยากได้ลายเซ็นคุณมากๆ
ออสการ์กับผมดูหนังเรื่องโอเต็ลดูนอร์ด บ่อยมากจนไม่อยากยอมรับ
คุณไม่ได้บอกนะว่าเขาหล่อขนาดนี้
แต่ไม่ต้องแม้แต่จะคิด
เขาเป็นของฉันคนเดียว
อีกอย่าง คุณมีแฟนเยอรมันอยู่แล้วไม่ใช่รึ
คุณคบกับคนเยอรมันเหรอ
หนุ่มๆ อย่าได้ลืม
ใจฉันเป็นฝรั่งเศส แต่ยกตัวให้นานาชาติ
คุยเล่นกันพอแล้ว
อังเดร ทําตัวดีๆ แล้วขอดูลีลา วีรบุรุษสงครามตัวจริงเวลาเต้นหน่อยสิ
หมอบลง
ได้ข่าวว่าเดอ โกลจะฉลองด้วยพลุไฟ แต่ถึงขนาดนี้ก็เกินไปหน่อย
พวกคนเมายิงมั่วซั่วต่างหาก
- คิดว่าเราปลอดภัยหรือยัง - ปลอดภัยสิ!
คนรวยคนเซ็กซี่ไม่ว่ายังไงก็รอดเสมอ!
มาเร็ว รินแชมเปญเพิ่ม!
(ได้แรงบันดาลใจจากเหตุการณ์จริง)
ฉันเห็นทุกคนแล้ว ลูกเอ๋ย
คืนนี้ทุกคนเป็นลูกของฉัน
ในบ้านหลังนี้
ในห้องนี้
เรายังถูกทิ้งอยู่ในฝันหลังสงคราม
ผ่านความตายและการทําลายล้างมากมาย
ข้ามมหานทีอันมืดมิดไป
มีปริศนายิ่งใหญ่รอเราทุกคน
และในความเวิ้งว้างนั้น เหล่าวิญญาณพากันเพรียกหา
เราทุกคนเคยเห็นความมืดมนนี้กันมา
มันกลืนกินชีวิตของเรา
แคเธอรีน!
มันกลืนกินคนที่เรารักเข้าไป
คืนนี้ เราจะไล่พิษร้ายนี้ออกจากชีวิต
เราจะส่องแสงสว่างไปยังจุดที่มืดมนมาเนิ่นนาน
เราจะทําด้วยการอ่านไพ่ทาโรต์
แต่ใครจะเป็นคนแรก
ใครอยากเริ่มเดินทางข้ามแม่น้ําไปก่อน
ผม
(มาดามเดลาเฮย์) (คนทรง)
ได้โปรด
โคโค่ เปิดประตูหน่อย
- ใครน่ะ - อาร์เลตตี้
ฉันไม่รู้จะไปไหนแล้ว เธอต้องช่วยฉันนะ
มีฝูงชนมาดักอยู่หน้าอพาร์ตเมนต์แล้วเรียกชื่อฉัน
- เธอต้องพาฉันไปซ่อน โคโค่ - เธอฝันร้ายรึเปล่า
ไม่ใช่! ฉันกําลังกลับบ้าน
พวกนั้นถือหินและมีอาวุธจริงๆ เรียกจะเอาหัวฉันไปโกน
ดีนะฉันไม่ได้อยู่บ้าน เธอต้องพาฉันไปซ่อนที โคโค่
ฉันจะโทรให้ เราจะหาห้องให้เธอ อยู่ที่นี่พวกเขาเข้าไม่ถึงเธอหรอก
เธอไม่เข้าใจ พวกนั้นยิงถล่มใส่ห้อง
ไอ้พวกฟีฟี่แย่กว่าพวกเยอรมันเยอะเลย พวกนั้นฆ่าฉันแน่
ไม่หรอก เขาไม่ทําอะไรแบบนั้น
นาซีกดดันฉันมาตั้งหลายปี
ให้แสดงนําในหนังโฆษณาชวนเชื่อบ้าบอของมัน แต่ฉันก็ปฏิเสธ
ฉันรู้ว่าเธอปฏิเสธ
ฉันไม่ได้ทรยศชาติ
ฉันแค่มีความรัก
ฉันเข้าใจ
แต่ตอนนี้นะ โคโค่ พวกสื่อมีแต่กระจายข้อกล่าวหา
ป้ายสีว่าฉันหลับนอนให้ความร่วมมือกับศัตรู
โคโค่ คนต้องรู้ว่าฉันแค่มีความรัก
นั่นคือรัก
ฉันไม่ได้เป็นคนทรยศ แค่เพราะมีอารมณ์เหมือนมนุษย์ทั่วไป
แคเธอรีน!
ขออภัยครับ
ฉันสังเกตว่าคุณไม่ได้ดูดวง เมอซิเออร์...
- อ่าฮะ - เมอซิเออร์...
ดิออร์ครับ ดิออร์
เราทุกคนคู่ควรจะได้รู้ เมอซิเออร์ดิออร์
ทําไมคุณจึงไม่คิดเหมือนคนอื่น
ผมแค่... ผมมีธุระต้องไปทํา แค่นั้น
ขออภัย
เมอซิเออร์ดิออร์
ฉันถามอะไรคุณหน่อยได้ไหม
คุณปรารถนาอะไรมากที่สุดในโลกนี้
สิ่งที่ปรารถนาที่สุดนั้น ผมไม่อาจได้มา
ลองมาดูกัน
คนที่คุณรักติดอยู่กับที่
ฉันเห็นเด็กคนหนึ่งอยู่กับคุณ
คุณมีลูกรึเปล่าคะ
ไม่มี
แต่คุณอุ้มเด็กอยู่
เด็กทารก
ผมไม่มีลูก
ผมต้องไปแล้ว
ถ้าคุณอยากมาต่อกันในวันหลัง
มาหาฉันได้ที่นี่
อรุณสวัสดิ์ค่ะคุณท่าน
เกรงว่าจะเช้าเกินไปสําหรับมาดมัวแซล
ท่านยังรับประทานอาหารเช้าอยู่
นี่ไม่มีทางเป็นจริง
นึกว่าอาร์เลตตี้พูดเล่นเรื่องที่มีคนรักเยอรมัน
อย่าไปเชื่อคําที่เขียนในข่าว
เธอคิดน้อยอะไรได้ขนาดนั้น เธอเป็นบุคคลสาธารณะ
เราไว้ใจใครไม่ได้ทั้งนั้น
- ค่ะ - การที่บารอนโวเฟรอลองด์โดนจับ
ทําให้ผมช็อกอย่างไม่คาดคิดเลย
ค่ะ นั่น... ชัดเจน
น้าก็ไม่เคยรู้เลยว่าเขาเกี่ยวข้องลึกซึ้ง กับพวกนาซีขนาดนั้น
แต่ฉันต้องยืนยันให้คุณรอก่อน...
ฮัลโหล
มาดมัวแซลคะ จะมีคนมา
ฉันยังกินไม่เสร็จเลย ขอนัวเซตต์ด้วยนะจ๊ะ
แต่คนที่มาเป็นเจ้าหน้าที่ กองกําลังภายในแห่งชาติฝรั่งเศส
ให้รอไปก่อน
- หยุดนะ! - ถอยไปให้พ้น
มาดมัวแซลชาแนล
คุณถูกจับข้อหา ต้องสงสัยว่าให้ความร่วมมือกับนาซี
นั่นโกหกทั้งเพ
ฉันขอแนะนําให้คุณไปคุยกับ ท่านนายพลปิแอร์ เรอแวร์ดี
เขาไม่มีทางอนุมัติให้บุ่มบ่ามเข้ามาแบบนี้แน่
กองกําลังภายในแห่งชาติฝรั่งเศส ไม่ได้อยู่ใต้บัญชาการของเขา
เราทํางานตามคําสั่งของชาร์ลส์ เดอ โกล
อย่าให้เป็นเรื่อง
ฉันจะสร้างเรื่องอะไรได้
อย่าแตะตัวเธอนะ
ก็ได้ๆ
เธอจ๋า ไม่ต้องเล่นใหญ่อะไรกัน
เชิญนั่งก่อน ฉันไปแต่งตัวไม่นาน ไม่ต้องห่วง
รถรออยู่แล้ว
ฝรั่งเศสจงเจริญ!
คนทรยศ!
เอาตัวไปเลย!
หน้าไม่อาย!
นี่มันเกิดเรื่องบ้าคลั่งอะไรกันแน่
เฮ้ย ดู เจออีกตัวแล้ว!
- ช่วยฉันด้วย! ช่วยที! - มานี่เลย
มานี่ มา!
ไปร่วมเตียงกับศัตรูก็ต้องโดนงี้
- โอ๊ย ตายจริง - หน้าไม่อาย! หน้าไม่อาย!
ผู้หญิงทั้งนั้น
- กล้าไปนอนกับศัตรู - ต้องโดนแบบนี้!
- คนทรยศ! - โอ๊ย ตายจริง
ยุติธรรมดีแล้วสําหรับพวกร่วมมือกับศัตรู
คริสเตียน ขอเข้าไปหน่อยได้ไหม
ผมมีของมาให้ดูที่น่าจะช่วยให้ใจสดใสขึ้น
เผื่อใบหน้าจะยิ้มได้
ลูเซียง ผม... ตอนนี้ผมกําลัง...
เพราะผมให้เกียรติคุณอย่างสูงที่สุด
ทั้งนับถือคุณและนับถือฝีมือคุณมาก
ผมจึงอยากให้คุณเป็นคนแรกที่ได้เห็น
แล้วคุณจะช่วยเป็นคณะกรรมการกูตูร์ด้วยได้ไหม
เราต้องโน้มน้าวใจคนเยอะหน่อย
โอเค ล้อเล่นใช่ไหม
ไม่ ไม่ได้ล้อเล่น
นี่คืออนาคตของวงการแฟชั่นฝรั่งเศส
ท่านผู้มีเกียรติทุกท่าน รบกวนฟังทางนี้ก่อน
ผมอยากขอบคุณทุกคนที่มากันอย่างกะทันหัน
และยอมรับข้อเสนอของผม
พวกเราแต่ละคนจะออกแบบชุดขนาดจําลอง
และนํามาตกแต่งหุ่นจ้อยเหล่านี้ แทนที่จะเป็นนางแบบตัวจริง
จะให้เราออกแบบชุดตุ๊กตาเนี่ยนะ
ผมรู้ทุกคนกําลังคิดในใจว่า "นี่บ้ากันไปแล้วหรือไร"
แต่เมื่อเราทุกคนรู้ว่าพวกนาซี ทําลายผ้าตัดชุดที่เหลืออยู่ทั้งหมด
เผาโกดังเก็บผ้าทุกแห่งที่พวกมันหาเจอ
เราจึงไม่มีผ้าเหลือพอให้แต่ละคน ทําคอลเล็กชั่นแยกเดี่ยวๆ ได้
ในตอนนี้ ทั้งประเทศฝรั่งเศสไม่เหลือผ้า
พอให้ห้องเสื้อกูตูร์ไปรอดได้แม้แต่แห่งเดียว
หุ่นจ้อยเหล่านี้ทําให้ใช้ผ้าน้อยลง
ใช้ของตกแต่งน้อยลง ต้นทุนน้อยลง ทุกอย่างน้อยลงทั้งหมด
ผมจองห้องจัดนิทรรศการหลักที่พิพิธภัณฑ์ลูฟวร์ไว้
เราจะสร้างฉาก ฉากถนน ร้านอาหาร
แต่เรามีเวลาเพียงสองสัปดาห์ที่จะจัดให้เสร็จ
ถ้าเราทุกคนร่วมมือร่วมใจ ทําการจัดแสดงครั้งนี้ให้ผ่านไปได้
นี่อาจเปิดโอกาสให้พวกเรารอดจากเหตุครั้งนี้ได้
ลูเซียง คนไม่ไปลูฟวร์เพื่อดูตุ๊กตาไร้สาระหรอก
แต่พวกเขาจะไม่ได้เห็นแต่ตุ๊กตาไร้สาระ
เขาจะมองเห็นตัวเอง
เห็นปารีสกลับมามีชีวิต เห็นผู้คนเดินกันตามถนนฌองเซลิเซ่
เป็นนิทรรศการแห่งความหวัง
ก็เป็นไปได้นะ
ฝรั่งเศสจงเจริญ!
เราทุกคนหลังชนฝาอยากได้ทางแก้ปัญหา
นี่อาจช่วยให้เราทํางานต่อได้
ค็อกโตกับเบราร์มีน้ําใจ จะช่วยออกแบบฉากให้เรา
(คริสติยง เบราร์) (จิตรกร นักออกแบบ)
แลกกับบรั่นดีอาร์มาญัคหายากหนึ่งขวด
ฟังแล้วช่างแปลกประหลาดนัก แต่ความแปลกประหลาดก็งดงามเสมอไม่ใช่รึ
(ฌอง ค็อกโต) (ศิลปิน นักเขียนบทละคร)
เราไม่ชวนมาดมัวแซลชาแนลด้วยเหรอ
ไม่มีทาง
(ฌาคส์ ฟาธ) (แฟชั่นดีไซน์เนอร์)
ไม่ๆ ฟังก่อน เธอไม่ได้ออกแบบอะไรมานาน
ถ้าเธอทําชุดใหม่ จะมีคนมาดูเยอะขึ้นอีก
ถ้าเธอร่วมงานนี้ ผมจะไม่เข้าร่วม
เราจะไม่เชิญเธอเข้าร่วม
โอกาสนี้เป็นของสมาชิกสมาคมเราเท่านั้น เธอไม่ได้เป็นสมาชิกในหมู่เรา
พวกคุณลองปรึกษากันเองก่อนดีไหม
แล้วมาลงคะแนนเสียงกัน
(ชัยชนะ)
โปรดแจ้งชื่อและอาชีพ
ว่าอะไรนะ
ฉันทําเสื้อผ้า ทําน้ําหอม
คุณปิดธุรกิจเมื่อปารีสตกอยู่ในเงื้อมมือนาซีไหม
คุณแต่งงานหรือยัง
แต่งแล้วสินะ
ฉันจะให้ชาแนลนัมเบอร์ไฟฟ์หนึ่งขวด จะได้เอาไปให้ภรรยา
ไปบอกเลยว่าได้จากมือมาดมัวแซลชาแนล
หล่อนจะรักคุณตลอดกาล
ตอบคําถามมา
แน่นอนอยู่แล้ว ฉันปิดห้องเสื้อ ฉันยอมอดตายดีกว่าจะต้องทําชุดให้พวกนาซี
ฉันออกจากปารีสไปอยู่กับอังเดรหลานฉัน และกาเบรียลลูกสาวเขา
อังเดรเป็นทหารในกองทัพบกฝรั่งเศส
ถูกจับ และถูกพวกนาซีทรมานอย่างร้ายกาจ
- ร้ายกาจที่สุด - แต่เขาก็ได้รับการปล่อยตัว
พวกเราส่วนใหญ่ที่ถูกต้องเข้าค่ายกักกันนาซี ไม่ได้กลับออกมาอีกเลย
เขาก็โชคดีมั้ง ฉันเดานะ
โชคเหรอ
เราเข้าใจว่าบารอนโวเฟรอลองด์มีส่วนช่วย
ถ้าเขาเกี่ยวข้องกับที่อังเดรได้รับการปล่อยตัว ฉันก็เพิ่งทราบนี่แหละ
คุณอาศัยอยู่ที่โรงแรมริตซ์ ตลอดช่วงยึดครองใช่ไหม
เธอจ๋า ฉันอยู่ที่นั่น มาตั้งแต่ก่อนสงคราม ระหว่างสงคราม
และตอนนี้ก็ยังเรียกที่นั่นเป็นบ้าน
รู้กันว่าโรงแรมริตซ์เป็นศูนย์กลางสังคม ของกองบัญชาการนาซี
พวกนั้นไม่มีสังคมอะไรกับใครเลย แต่นั่น...
คุณเคยได้พบกับวัลเทอร์ เชลเลินแบร์กใช่ไหม
ไม่เคย เท่าที่รู้คือไม่มี
มีคนเห็นเขาที่โรงแรมริตซ์ ที่อยู่ของคุณ
จะให้ฉันรู้จักทุกคนที่เดินผ่านล็อบบี้เข้ามารึ
เรามีเหตุให้เชื่อว่าคุณเดินทางไปสเปน ตามคําขอของเขา
เหตุอะไรของคุณไม่ทราบ
มาดมัวแซล มีคนพบเห็นคุณในมาดริด
ช่วงนั้นไม่มีใครข้ามพรมแดน โดยไม่ได้รับอนุญาตจากนาซี
มีชื่อฉันอยู่ในหนังสือเดินทางหรือเปล่า ขอดูหน่อย
มีเหตุอะไรอย่างอื่นอีกนอกจากแค่ข่าวลือ
ตั้งข้อหามาเลยสิ ไม่งั้นก็ปล่อยฉันไป
- ลาก่อน ท่านสุภาพบุรุษ - คุณไปไหนไม่ได้ทั้งนั้น
ที่นี่มีโทรศัพท์ใช่ไหม ฉันอยากไขความเข้าใจผิดกันเสียหน่อย
นั่งลง เดี๋ยวนี้
ฉันได้ข่าวเรื่องฟีฟี่กับเทคนิคสอบสวนของคุณมา
ค่อนข้างแน่ใจว่าเซอร์วินสตัน เชอร์ชิล เพื่อนคนหนึ่งของฉัน
คงไม่พอใจกับคนที่ปฏิเสธ ไม่ให้สิทธิพื้นฐานกับฉัน
ใช่ค่ะ เซอร์วินสตันรู้แน่ว่าจะจัดการคุณยังไง
คุณด้วย
คิดว่าฉันคุยโวไปเองหรือไง
หล่อนขู่ว่าจะแจ้งให้นายกรัฐมนตรีของคุณทราบ
ผมได้ยินแล้ว
เขาจะเข้ามาเกี่ยวข้องได้จริงหรือ
เกรงว่าจะจริง
การสอบสวนเอลซา ลอมบาร์ดีของเอ็มไอซิกซ์ จากที่มาดริดยืนยันว่า
ชาแนลกับเชอร์ชิลรู้จักสนิทสนมกันทีเดียว
ผมไม่อยากให้เชอร์ชิลเข้ามาเกี่ยว
ก็ไม่ต้องให้หล่อนใช้โทรศัพท์ เขาจะเข้ามาเกี่ยวข้องไม่ได้
นายครับ
ท่านน่าจะอยากฟังสิ่งที่เธอพูดอยู่ตอนนี้
จริงรึ
นั่น ไม่ใช่ทุกคนใส่เข็มขัดรัดแบบนั้นแล้วจะรอด
ปล่อยสักนิดให้ทรงตรงเต็มตัวจะดูดีกับคุณมากขึ้น
เชื่อฉันสิ
คุณรู้ใช่ไหมว่าฉันเป็นใคร
โอ๊ย ให้ตายสิ
เนี่ย ดีขึ้นแล้วไง
ทีนี้ เมื่อไหร่ถึงจะต่อสายได้
ท่านสุภาพบุรุษและสุภาพสตรี เหลืออีกแค่ไม่กี่นาที
คริสเตียน นี่โอกาสของเราแล้วนะ
ผมจัดการนัดประชุมกับนักลงทุนกลุ่มหนึ่ง
เราต้องฉวยโอกาสออกไปทําของตัวเอง
ถ้าวางแผนดีๆ เราเตรียมทุกอย่างพร้อมออกในฤดูกาลหน้าได้
ล่วงหน้าไปก่อนขณะที่คนอื่นๆ พยายามจะ
แต่งตัวให้ของเล่นงี่เง่าของเลอลง
ทุกคนยกมือออกเสียงเลยดีไหม
คนที่เห็นด้วยในการสร้างงานแสดงเป็นกลุ่ม
ได้คะแนนส่วนใหญ่แล้ว ขอบคุณ
เป็นความคิดที่ยอดเยี่ยม
ครับ ผมจะแจ้งเขาทันที
- ท่าน - ว่าไง
ท่านนายกรัฐมนตรีเชอร์ชิล โทรหาสํานักงานใหญ่ลอนดอน
ให้กับคุณชาแนล
อะไรนะ
แต่เราไม่ยอมให้หล่อนโทรหาใคร
เห็นว่าสุดท้ายสาวใช้ของหล่อน สามารถติดต่อท่านนายกได้
จากนี้เราไม่ได้รับอนุญาตให้ สอบปากคําคนรู้จักของท่านนายก
หากไม่ได้รับการอนุมัติเป็นลายลักษณ์อักษร
เราไม่น่าให้พวกคุณเข้ามาเกี่ยวกับการจับกุม
คุณไม่ได้มีข้อมูลอะไร เรื่องที่หล่อนเดินทางไปมาดริด
เราทุกคนต้องการผลลัพธ์แบบเดียวกัน เรายังช่วยคุณได้
ช่วยยังไง
เรามีสายลับอีกคนที่สืบเรื่องของหล่อนอยู่
มีน้ําหนักต่อรองกับหลานชายของหล่อน
ถ้าข่าวกรองที่ได้รับรู้เกี่ยวกับชาแนล หนักหนาพอจะดําเนินคดี
จะทําให้เชอร์ชิลตกอยู่ในสถานการณ์ลําบาก อย่างโจ่งแจ้งที่สุด
จากนั้นคุณจะสามารถจับกุมหล่อนได้ อย่างเป็นทางการ
แต่ในตอนนี้ เราต้องปล่อยหล่อนไปก่อน
โทรไปเลย
ถึงเวลาแล้ว
เราจําเป็นต้องให้คุณ แนะนําให้เขารู้จักชาแนลเดี๋ยวนี้
ครับผม ผมเข้าใจ
ฉันไม่รู้ว่านายกลับมาปารีส
มาเก็บของที่เหลือ อีกเดี๋ยวจะไปแล้ว ไม่ต้องห่วง
เราควรคุยกันเรื่องแคเธอรีน
แล้วจะให้พูดอะไร
จะให้บอกว่าเธออยู่เรเวนสบรุค หรือลงหลุมไปแล้วน่ะเหรอ
ผมไปเจอคุณพ่อคุณที่ทางใต้
เขา... เขายังไม่รู้ว่าเกิดอะไรขึ้นกับแคเธอรีน
นายบอกอะไรพ่อ
ผมไม่ควรเป็นคนบอกว่าเกิดอะไรขึ้นกับลูกเขา
- แต่การที่เขาไม่รู้ก็ผิดมาก - พ่อรู้ว่าน้องถูกจับตัวไป
เธอถูกส่งตัวไปค่ายกักกัน
คุณเป็นลูกชายเขา
- บอกเขาเถอะ - ไอ้สงครามนรกนี่เอ๊ย
นายก็นรกส่งมาทําลายครอบครัวฉัน
- คริสเตียน... - ออกไปซะ แอร์เว ออกไป ไปให้พ้น
ไปหาพ่อเสีย
ขอต้อนรับสู่ฝรั่งเศสค่ะ
ขอต้อนรับทุกคนนะคะ
- มาดมัวแซล เป็นอะไรไหมคะ - ไม่เป็นจ้ะ
ได้ข่าวว่าคุณถูกจับไปสอบปากคํา
ขอบคุณจ้ะ แต่ไม่ต้องเป็นห่วง
ตั้งใจเอาน้ําหอมพวกนี้ออกไป
ให้ถึงมือเหล่าจีไอข้างนอกดีกว่าเนอะ
โคโค่
- เป็นอะไรรึเปล่า - อังเดร
ผมเป็นห่วงมาก
พวกฟีฟี่ เขาไม่ยอมให้ผมเข้าใกล้น้าเลย
ไม่จ้ะ น้าไม่เป็นไรแล้ว
ไม่นะ... พวกนั้นมีแต่ข่าวลืออื้อฉาวและคําโกหก
มาเถอะ ผมจะพาไปดื่ม
ออสการ์รออยู่และมีคนที่เราอยากให้น้าได้เจอ
- ไปดื่มเหรอ - เขาจะช่วยปกป้องน้าได้
- โถ มาดมัวแซล หนักหนาสาหัสเหลือเกิน - ขอบคุณค่ะ ออสการ์
กล่อมอย่างไรเขาถึงยอมปล่อยคุณออกมา
ฉันก็บอกความจริงไปน่ะสิ
- เขาเชื่อคุณด้วยเหรอ - ไม่เลย
พวกนั้นไม่อยากรับฟังความจริงให้สับสน
ฉันเลยขู่ว่าจะโทรหาเชอร์ชิล
พูดแบบนั้นเขาคงสนใจขึ้นมาทันที
ต้องสั่งสอนพวกฟีฟี่ให้รู้บ้างว่าที่นี่ใครคุม
จนกว่าเดอ โกลจะจัดกิจการในบ้านตัวเองได้
เราต้องขอบคุณวินสตัน เชอร์ชิล ที่พวกนั้นยอมปล่อยตัวน้า
- แด่เชอร์ชิล - แด่เชอร์ชิล
มัลคอล์ม มาดื่มด้วยกันสิ
สวัสดียามบ่ายครับ
นี่ใครกัน
ขออภัยครับ มัลคอล์ม มักเกอริจเพื่อนผม
ยินดีที่ได้พบครับ มาดมัวแซล
มัลคอล์มเป็นนักข่าวที่ออสการ์ ไปเจอที่โรงแรมซาวอยเมื่อหลายเดือนก่อน
เขามาปารีส เพื่อเขียนบทความเกี่ยวกับการปลดปล่อย
นักข่าวรึ ตายจริง
ฉันเกลียดพวกหนังสือพิมพ์มาก
เรื่องส่วนใหญ่ที่ถูกนําไปเขียน สร้างความเสียหายอย่างใหญ่หลวง
ไม่ใช่ลอนดอนเทเลกราฟนะครับ
เราสนใจแต่เรื่องข่าว ไม่ใช่เรื่องซุบซิบ
เราไม่ชี้นิ้วโทษใคร
เราภาคภูมิใจในการเผยความจริงทั้งหมด
ดีจริงที่มีคนทําอย่างนั้น ตูม!
เรื่องต่อไปที่ผมอยากจะเขียน คือเรื่องของโคโค่ ชาแนลในตํานาน
การกลับคืนสู่วงการอย่างยิ่งใหญ่
ฉันไม่ให้สัมภาษณ์ใครทั้งนั้น
ฉันถูกป้ายสีในคราบของข่าวมาหลายครั้งไปแล้ว
เขียนข่าวป้ายสีคุณเป็นเรื่องที่ให้อภัยไม่ได้เลย
แต่ผู้อ่านของผมต้องการความจริง
ต้องการรู้จักตัวตนแท้จริงของคุณ
นี่ ฉันเพิ่งมาจากห้องเสื้อ
ที่เหล่าจีไอเข้าแถวกันยาว
นั่นต่างหากที่คนต้องการจากฉัน
ของคลาสสิก อยากได้น้ําหอมชาแนลนัมเบอร์ไฟฟ์
แล้วก็ให้เป็นอย่างนั้นดีแล้ว
คุณน้าครับ ถ้าให้มัลคอล์มเขียนบทความจะช่วยได้มาก
เขาจะได้บอกให้โลกรู้ว่า ที่จริงแล้วน้าเป็นคนดีแค่ไหน
แค่เพราะคุณโด่งดังมีชื่อเสียงและอยู่โรงแรมริตซ์
ไม่ได้แปลว่าคุณควรถูกหมายหัว
คนไม่รู้ความจริง
เรื่องที่น้าปิดห้องเสื้อทันทีที่นาซีตบเท้าเข้าปารีส
การที่น้าปฏิเสธไม่ยอมออกแบบเสื้อผ้าให้
ผมไม่อยากให้น้า ถูกมองเป็นตัวร้ายเหมือนอาร์เลตตี้
ผมนึกภาพไว้แบบนี้
บทความนี้จะเขียนถึง เรื่องที่คุณต้องเจอมาระหว่างสงคราม
การต้องปิดห้องเสื้อ
เลือกข้างของมโนธรรมในใจ ไม่ใช่เรื่องเงิน
ฉันไม่ได้อยากให้ใครมายกย่องอะไร
นั่น... ฉันมีงานของฉัน คนตัดสินที่ตรงนั้นก็พอ
แต่สองสิ่งนั้นเกี่ยวข้องกัน ตัวคุณกับงานของคุณ
คนลืมไปแล้วว่าตอนที่คุณเพิ่งเริ่มเปิดร้าน
ตามกฎหมายฝรั่งเศสแล้ว ผู้หญิงยังไม่ได้รับอนุญาตให้มีบัญชีธนาคารด้วยซ้ํา
งานของคุณเป็นงานล้ํานําสมัย
ส่วนคุณ มาดมัวแซล คือผู้นํานวัตกรรม
ต้องย้ําให้คนไม่ลืม
เขาทําการบ้านมาดีนะ ฉันประทับใจทีเดียว
ถ้าคุณอยากเล่าเรื่องจากฝั่งของคุณเมื่อใด
ผมจะถือเป็นเกียรติมากหากได้ช่วยเหลือ
ผมปล่อยให้คุณสามคนดื่มกันต่อดีกว่า
โปรดคิดถึงข้อเสนอของผมด้วย
ผมช่วยได้จริงๆ
น้าน่าจะคุยกับเขา
มัลคอล์มไว้ใจได้เหรอ
ออสการ์รู้จักหนังสือพิมพ์ในลอนดอนหลายหัว ที่เคยร่วมงานกับเขา
นายคงช่วยขอจดหมายอ้างอิงได้
ผมช่วยสืบเรื่องของเขาได้
ให้เขาทําเถอะ
ให้ผมช่วยน้าอย่างที่น้าเคยช่วยผม
เอาไว้ดูกันจ้ะ
เอาไว้แบบนี้เลยค่ะ นี่ก็เพอร์เฟกต์แล้ว
ลิลเลียง ได้ข่าวเรื่องผ้าพับใหม่หรือยัง
ผมบอกไงว่าต้องการซิปที่รูดได้ กระดุมที่กลัดได้และคอร์เซทที่รัดได้
มานี่!
ต้องทําเหมือนนี่คือลูกค้า
ทั้งหมดในชุดนี้ควรใช้งานได้จริง
ต้องใช้งานได้จริง
แต่เมอซิเออร์คะ ต้องใช้เวลานานเป็นชาติ กว่าจะเย็บซิปและคอร์เซทที่ใช้ได้จริง
เข้าไปในชุดจิ๋วๆ พวกนี้
เวลาชาติเดียวนับว่าสั้นมาก แลกกับความสมบูรณ์แบบ
ทําเสีย
ปิแอร์ เราต้องคุยเรื่องแบบ
อย่ามายุ่งกับผม ผมยุ่ง
คุณทําอะไรอยู่ตลอดเช้า
คุณคงไม่ได้คิดจริงๆ หรอกมั้ง ว่าจะนําเสนอสิ่งนี้เป็นงานที่เสร็จเรียบร้อย
เป็นอะไรไป นี่เราเล่นแต่งตัวตุ๊กตา
ปิแอร์ ผมเข้าใจที่คุณจะไม่พอใจ
คุณทําให้เห็นชัดเจนแล้ว แต่งานนี้มันต่ํากว่ามาตรฐานของคุณเองเสียอีก
คุณจงใจหาเรื่องผมเป็นการส่วนตัว
นี่คุณกําลังพูดให้ตัวเองขายหน้า ผมไม่เคยคิดอะไรแบบนั้น
เรื่องทั้งหมดนี้มันไม่เหมาะสม
คริสเตียน!
คริสเตียนกับผมกําลัง วางแผนการงานอาชีพก้าวต่อไป
ถึงเวลาที่เราต้องบอกคุณเสียที
คุณเป็นคนใจแคบ พร้อมกับมืออวบนิ้วอ้วนสร้างสรรค์อะไรไม่ได้
คริสเตียน เรามีเรื่องต้องคุยกันหลายอย่าง
- เรื่องของเตอาตร์ เดอ ลา โหมด - เตอาตร์ เดอ ลา โหมดรึ
ตั้งชื่อไอ้งานของเล่นไร้สาระนี่ว่างั้นรึ
ช่างหัวไอ้ตุ๊กตาพวกนี้
คริสเตียนกับผมจะออกไปตั้งห้องเสื้อตัวเอง
อย่า ไม่...
- ไม่เอาน่ะ ปิแอร์... - คริสเตียน จริงหรือเปล่า
ปิแอร์...
รู้ไหมว่าปัญหาของคุณอยู่ที่ไหน
รู้สิ อยู่ที่คุณ
คุณกับพวกจอมปลอมทั้งหลาย
ที่ขโมยทักษะของคนอื่น เอาไปขายว่าเป็นงานของตัวเอง
แคเธอรีน! แคเธอรีน!
ไม่ ไม่ใช่อย่างนั้น
ปัญหาอยู่ที่คุณต่างหาก ที่คิดว่าตัวเองเป็นอะไรที่ไม่ได้เป็น
เป็นอะไรกัน
คนสําคัญ
คริสเตียน ไปจากที่นี่กันดีกว่า
- คริสเตียน คริสเตียน - ขอละ อย่าเพิ่ง
คุณจะยอมให้ชายคนนี้ ผู้ทรมานคนอื่น
เจ้าแวมไพร์ตนนี้คอยดูดผลงานคุณไปอีก
ผมจําเป็นต้องมีคุณอยู่ข้างกาย
ขอโทษนะ
แค่นี้ทุกคนก็แตกตื่นกันมากพอแล้ว ทําไมต้องตะโกนกันอีก
ดูเหมือนว่าในที่สุดเมอซิเออร์บัลแมงก็...
กรุณายื่นใบลาออกจากเราเสียที
ออกแล้วเหรอ เราไม่มีเวลาจัดการนะ
เราก็ต้องหาเวลาให้ได้
ตอนนี้ คริสเตียน คุณจะต้องออกแบบทั้งหมด ให้กับเฮาส์ออฟเลอลง
เข้าใจแล้ว เราจะคิดถึงบัลแมง แต่ขอแสดงความยินดีกับคุณด้วย
ผมต้องกลับไปหาคุณพ่อ ผมรับตําแหน่งไม่ได้ ไม่ได้
คริสเตียน เราเข้าใจว่าชีวิตของคุณตอนนี้
เต็มไปด้วยอุปสรรคต่างๆ นานา
แต่งานอาจเป็นอาหารทิพย์เยียวยาใจ
เชื่อมั่นในตัวเองสิ
คุณทําได้นะ คริสเตียน ทําได้จริงๆ
จะต้องออกมายอดเยี่ยมแน่
ผมรู้เลยว่าคุณจะไม่ทําให้ผมผิดหวัง
จ้ะ
แต่เขาปฏิบัติต่อคนที่ไปสัมภาษณ์อย่างไร
เท่าที่ผมได้ยินมา มักเกอริจมีประวัติที่ยอดเยี่ยม
บรรณาธิการทุกคนที่เคยร่วมงานกัน ประทับใจกับงานของเขา
แต่นั่นคือนายจ้างเขา
แล้วผลงานสัมภาษณ์ใหม่ๆ มีอะไรบ้าง
ผมได้อ่านมาแล้วหลายชิ้น เจาะลึกโหดนัก แต่ก็เขียนทั้งสองด้าน
ไม่มีชิ้นไหนเป็นข่าวป้ายสีเพื่อความนิยม
ก็ได้ ออสการ์ ฉันจะโทรหาเขา
เป็นอย่างไร
คุณมีความสามารถเข้าตา คุณสมบัติเป็นเอ็มไอซิกซ์ได้แน่
เสียดายนักที่พวกนาซีได้ตัวคุณไปก่อน
มัลคอล์มสัญญาว่าถ้าผมให้ความร่วมมือ
หน่วยข่าวกรองอังกฤษจะช่วย ล้างข้อหาให้ความร่วมมือกับศัตรู
ไม่ต้องห่วง ออสการ์
เราดูแลคุณแน่ๆ
ถ้าเรื่องนี้ทําให้เราจับชาแนลได้
แล้วถ้าจับไม่ได้ล่ะ
ก็ส่งมอบตัวหลานชายเขาแทน
เขาสู้ในกองทัพฝรั่งเศสนะ
เขาไม่เคยทําสิ่งอื่นใดนอกจากปกป้องมาตุภูมิ
ไม่ต้องมาพูด เขารู้เรื่องมากกว่าที่คุณคิด
ไปตายเสียไป
แกทําให้ฉันคลื่นไส้
หน้าไม่อาย!
ร่วมเตียงหลับนอนกับศัตรูชาติ
- ทรยศประเทศตัวเอง - หล่อนต้องชดใช้!
- จัดการหล่อนอย่างไรดี - จับโกนหัว!
มาดมัวแซลคะ อาร์เลตตี้ถูกจับออกจากโรงแรมแล้ว
- คนทรยศ! - ร่วมมือกับศัตรู!
ฝรั่งเศสจงเจริญ!
- ร่วมเตียงกับศัตรูชาติ - ฝรั่งเศสจงเจริญ!
ความเลวร้ายเหล่านี้ต้องจบได้แล้ว
ต้องโดนอย่างนั้นแหละ
- หน้าไม่อาย! - คนทรยศ! คนทรยศ!
ยุติธรรมแล้ว!
อยากนานาชาตินักใช่ไหมล่ะ
สมควรโดนแล้ว
น้องถูกพาตัวไปค่ายใช้แรงงานที่เยอรมนี
เรเวนสบรุค
มีเรื่องอะไรที่ปิดเอาไว้อีก
ผมได้ยินแต่ข่าวลือ แค่พยายามเตรียมใจให้พ่อ
เตรียมใจให้เราทั้งคู่
ข่าวลืออะไรกัน
พวกเยอรมันพาตัวนักโทษ
ไปเดินสู่ความตาย
ฉันไม่เข้าใจแกเลย คริสเตียน
ทั้งชีวิตแกมัวแต่หาเรื่องเล่นกับศิลปะ งานวาดเขียน ตอนนี้ก็เล่นทําเสื้อผ้า
หนีไปอยู่ในโลกจินตนาการ
แต่เมื่อเป็นเรื่องของครอบครัว...
เรื่องที่แกจําเป็นจะต้องสนใจ เรียกให้แกต้องใส่ใจ...
แกกลับทําไม่ได้
ตอนนี้น้องแกตายไปแล้ว
ผมบอกแคเธอรีนแล้วว่าให้ เลิกช่วยขบวนการต่อต้าน
ผมทําทุกอย่างเท่าที่ทําได้แล้ว
แกเป็นพี่ชายของน้อง
ถ้าแกเป็นชายเต็มตัว ยังไงหล่อนก็ต้องฟัง
ผมทําทุกอย่างเท่าที่ทําได้แล้ว
ยินดีต้อนรับค่ะ
- เชิญก่อน - ขอบคุณครับ
สายัณห์สวัสดิ์ มาดมัวแซล ขอบคุณมากที่เปิดโอกาสให้เราคุยกัน
- ดื่มอะไรหน่อยไหมคะ - ครับผม
เรื่องอาร์เลตตี้ช่างเลวร้าย
ได้ข่าวว่าฝูงชนมุงดูกันใหญ่โต ต่อให้เป็นคู่อาฆาตฉันยังไม่อยากให้โดนแบบนั้น
แด่การไม่ถูกจับโกนหัว
แต่เราควรทํายังไงกับพวกเขาล่ะ
พวกที่ให้ความร่วมมือกับศัตรูแบบนี้ คุณช่วยบอกผม บอกเราที
อาร์เลตตี้เลือกเอง เกรงว่าผลของทางเลือกนั้นก็ตามมาทัน
แต่ฉันว่ามันช่างน่าบัดสี
ที่คนทําเรื่องโหดร้ายรุนแรงนี้กับผู้หญิงเท่านั้น
แล้วพวกผู้ชายที่อยู่ในกองตํารวจฝรั่งเศส
ที่ก็รับใช้พวกนาซีเหมือนกัน
- หรือพวกที่ค้าขายในตลาดมืดอีก - ผมเห็นด้วย
แต่มีแค่ผู้หญิงที่ถูกประชาทัณฑ์หยามเหยียด ให้อับอายขายหน้าประชาชี
วิธีการที่ฟีฟี่ใช้ทําเรื่องแบบนี้มันป่าเถื่อนแท้ๆ
เฮ้อ อะไร ออสการ์ เมาแล้วเหรอ
มันจบแล้ว
ฉันเลวแท้ๆ เป็นแค่สวะ
ไปต่อไม่ได้แล้ว
นายไม่ปลอดภัย นายต้องหนีออกจากปารีส
- อะไรนะ - ออกจากปารีสเดี๋ยวนี้
ออสการ์ เกิดอะไรขึ้น
น้าของนายก็ไม่ปลอดภัย พวกนั้นดักฉันทุกทาง
- ใคร - เอ็มไอซิกซ์
เขาบีบให้ฉันทรยศคุณน้านาย แต่ตอนนี้อยากให้ฉันทรยศนายด้วย
เขาคือใคร
มักเกอริจ
มักเกอริจคือเอ็มไอซิกซ์เหรอ ตอนนี้เขากําลังคุยกับน้าอยู่เลย
ฉันน่ารังเกียจในสายตานายรึเปล่า อังเดร
ตอนนี้เขาอยู่กับน้าโคโค่
คือต้องขอบอกว่าสุดท้ายแล้ว
ประวัติศาสตร์จะสรุปว่า สัมพันธมิตรก็ไม่ได้ดีไปกว่านาซีนัก
ช่วยอธิบายให้ผมเข้าใจหน่อย
ฝ่ายสัมพันธมิตรก็ยังคงให้ความร่วมมือกับสตาลิน
ซึ่งเข่นฆ่าประชาชนของตัวเองจํานวนมาก
แต่ในทางกลับกัน ฝ่ายเยอรมันต่อสู้กับสตาลิน
แต่น่าเสียดาย พวกนั้นพยายามจะ กวาดล้างทุกอย่างที่ไม่ใช่เยอรมันไปด้วย
และท่ามกลางความสับสนวุ่นวายนี้
คุณอาจไปติดตาต้องใจ นาซีหล่อเหลาสักคนได้ง่ายๆ
คุณพูดถึงเรื่องอะไรกัน
แหม มาดมัวแซล มีข่าวลือกันว่า
คุณมีสัมพันธ์กับนายทหารใหญ่ของนาซี
ก็แค่ข่าวลือ ไม่มีอะไรมากกว่านั้น
- ไม่มีความจริงเลยเหรอ - ข่าวลือก็คือข่าวลือ
ใช่ แต่เห็นๆ อยู่ว่าฟีฟี่หมายหัวคุณเอาไว้
ขอให้ผมช่วยคุณแก้ไขข่าวลือนั้น
หาว่าเรื่องลือกันมาจากไหน จะได้หยุดได้
- หยุดด้วยอะไร - ด้วยความจริง
เขาคงจะต้องมีชื่อใช่ไหม นายทหารที่คุณถูกกล่าวหาว่าเป็นคู่ควง
อยากได้ชื่อเขาเหรอ นั่นจะช่วยได้เหรอ
ช่วยได้สิ
บอกโดยไม่เขียนลงข่าวนะ
ได้เสมอ
ขออภัยอย่างยิ่งที่ต้องขัดจังหวะ
โคโค่ เราต้องไปที่ห้องเสื้อเดี๋ยวนี้เลย
เกิดจลาจลที่รูก็อมบง เราต้องไปกันเลย
โอ๊ย ตายจริง โทรบอกโคลอี้หรือยัง
ครับ โทรบอกโคลอี้แล้ว เราต้องไปเก็บของเท่าที่เก็บได้
ก่อนทุกอย่างจะโดนเผาราบเป็นหน้ากลอง
- ตายแล้ว ร้านฉัน - มีอะไรให้ผมช่วยไหม
ตอนเช้าค่อยโทรมาใหม่
เราจะคุยกันต่อให้จบแบบเป็นลายลักษณ์อักษร
มาดามโดมองเฌร์จะส่งคุณกลับนะคะ
ตาย เกิดอะไรขึ้น
ผมเคยนึกว่า งานของเรามีความหมายอะไรสักอย่าง
สิ่งที่ผมทํามีความหมาย แต่ต้องบอกเลยว่า...
ตอนนี้ผมไม่ได้รู้สึกแบบนั้นแล้ว
ผมไม่รู้สึก
ว่าผมเป็นชายชาตรีด้วยซ้ํา
ความเศร้าโศกที่คุณรู้สึก
กับชะตาของแคเธอรีนคงต้องเป็นเหมือน...
เหมือนคลื่นยักษ์ที่ซัดถล่มตัวคุณลูกแล้วลูกเล่า
แต่ในที่สุด กระแสน้ําก็จะลด
คริสเตียน อีกสองวันถึงงานแสดงแล้ว ทุกคนเปิดใจรับทํางานนี้
และตัวงาน ตัวงานของเรา คริสเตียน...
งานจะช่วยผลักดันให้เราเดินต่อไปข้างหน้า
งานสร้างสรรค์อาจไม่สามารถหยุดกระสุนได้
แต่งานสร้างสรรค์คือทางที่จะก้าวต่อไป
คือการเอาตัวรอด คือการไถ่บาป
ผมขอบคุณคุณมาก ลูเซียง
แต่ผมต้องขอจริงๆ...
ฝากขอโทษเพื่อนๆ ทุกคนด้วย ขอโทษแทนผม
ผมขอโทษ ผมแค่...
ผมออกแบบอะไรไม่ได้อีกแล้ว ผมต้องไป... ไปจากเมืองนี้
ผมอยู่ปารีสต่อไม่ได้อีกแล้ว
น้ําเสียงออสการ์ฟังเหมือนคนจนตรอก
ถ้าพวกนั้นไม่ได้กําลังจะฆ่าเขา เขาก็จะฆ่าพวกนั้น
ตายจริง
ที่นี่ไม่ปลอดภัยแล้ว
เราต้องหนีไป ให้ไวที่สุดเท่าที่ทําได้
น้าไปจากปารีสไม่ได้ โคโค่
ถ้าไป นั่นเท่ากับยอมรับความผิด และน้าไม่ได้ทําอะไรผิดเลย
แต่เราอยู่ในฝรั่งเศสต่อไม่ได้
ไปกับน้า พากาเบรียลไปด้วย
แล้วจะไปไหน
ไปที่ซึ่งเราทุกคนจะปลอดภัย
สวัสดีจ้ะ
ออสการ์ มาเปิดประตูเดี๋ยวนี้
ออสการ์ อยู่ในนั้นรึเปล่า ชาแนลหายไปแล้ว
ออสการ์ รู้ไหมว่าหล่อนจะไปไหน
ออสการ์ คุณทําเรื่องบ้าอะไรลงไป
ออสการ์ ถ้าคุณไม่ช่วยเรา พวกนั้นจะจับตัวคุณไป
ออสการ์ ให้ตาย! เปิดประตูสิ
เราได้ยินนะว่าคุณอยู่ในนั้น
ออสการ์! อย่านะ อย่า!
(พรมแดนฝรั่งเศส-สวิตเซอร์แลนด์)
ฉันรอคุณอยู่เลย คริสเตียน
เชิญนั่ง
คุณบอกว่าเห็นผมอุ้มเด็กใช่ไหม
ใช่ค่ะ
เมื่อเช้านี้ ตอนที่ผมกําลังจะออกจากปารีส
มีผู้หญิงคนหนึ่งเดินมาวางเด็กทารกไว้หน้าโบสถ์
ผมเห็นแล้วเด็กก็ร้อง
ผมจึงอุ้มเด็กขึ้นมากอดเอาไว้
ไม่เป็นไรนะจ๊ะ ไม่เป็นไร
หนูงดงามมาก
ใช่สิ โห
คุณรู้ได้อย่างไรว่าจะเกิดเรื่องแบบนั้น
- บายนะจ๊ะ - ขอบคุณค่ะ
คุณรู้ได้อย่างไรว่าจะเกิดเรื่องแบบนั้น รู้ได้อย่างไร
ฉันไม่ได้รู้อะไร ฉันแค่มองเห็น
ผมกลัวมาก
ผมกลัวแทนแคเธอรีนที่สุด
ตลอดเวลา
คุณช่วยผมได้ไหม
ถามเรื่องที่อยากรู้กับจักรวาลสิ
น้องยังมีชีวิตอยู่ไหม
เปิดใจก่อน คริสเตียน
เธอเป็นน้องผม
ใจผม... ใจผมเปิดอยู่แล้ว
ไม่ ไม่ได้เปิด ใจคุณไม่ได้เปิดเลย
หาว่าผมไม่ได้เปิดใจเนี่ยนะ ผมเปิดใจแล้ว
ใจผม... ผมเปิดใจแล้ว
แคเธอรีน น้องอยู่ไหน
น้องอยู่ไหน
ถามเรื่องที่อยากรู้กับจักรวาลสิ
แคเธอรีน! น้องอยู่ไหน
ยังมีชีวิตอยู่ไหม
แล้วเธอจะกลับมา
เธอจะกลับมา
แต่คุณต้องเป็นคนนําทาง
คุณต้องทําตามแรงบันดาลใจของชีวิต คุณต้องทํางานสร้างสรรค์
คุณต้องค้นหาใจตัวเองให้เจอ
คุณต้องค้นพบชีวิตของตัวเองให้ได้ นั่นคือการไถ่บาปของคุณ
เมื่อนั้น เธออาจจะกลับมาหาคุณจนได้
นั่นคือการไถ่บาปของคุณ
(เตอาตร์ เดอ ลา โหมดเปิดแสดง ที่พิพิธภัณฑ์ลูฟวร์เมื่อวันที่ 28 มีนาคม 1945)
(นิทรรศการนั้นมีผู้เข้าชมกว่า 100,000 คน)
(เหล่าดีไซน์เนอร์ร่วมมือกันนําความหวัง กลับมาสู่ประเทศฝรั่งเศส...)
(นักออกแบบสร้างสรรค์เหล่านั้นคือ)
(บาเลนเซียกา - เลอลง - ฟาธ)
(บัลแมง - เบราร์)
(ลองแวง - โฆชา)
(ปาโต - แวนคลีฟแอนด์อาร์เปลส์)
(สเกียปาเรลลี - ค็อกโต)
(เกรส์ - โมลีเนอซ์ - คาร์เทียร์)
(พวกเขาร่วมกันกอบกู้วงการแฟชั่นฝรั่งเศส จากจุดที่เกือบล่มสลาย)
(แอร์เมส - ริชชี่ - ฟิลิปเอกัสตง)
(และสองชุดที่ได้รับคําชื่นชมมากที่สุด)
(ออกแบบโดย...)
(คริสเตียน ดิออร์)
คําบรรยายโดย ปัทมวรรณ บูรณมาตร์